LG Chem

LG Chem Ltd. es en Kemiifirma fan Süđern Koreea. wat tö di LG-Ker jert. Des Ker jert tö di gurtest Kemiifirmen fan Süđern Koreea. Üp Wārel staant LG Chem üp Plaats 10.

Twiigern

 Petrokemii
Fan des Twiig uur dit miist Jil fortiinet. Fan Öörtööl uur Etyleen, Propyleen, Polyolefiini, PVC, Wukmaakers, ABS, Acrylsüüri, Superansorber- Polycarbonaati, Syntheesikautschuk en hok muar maaket.

 Baterii-Önlaagen
Des Twiig maaket Bateriien fuar für IT-Giraaten, mobiili Hüsgiraaten, forskeligi Elektrofaartjüchen sa üs uk Baterii-Kraftwerksönlaagen. LG Chem wiar 1999 di jest Firma ön Süđern Koreea, wat Lithium-Ioonen-Bateriien becht. 
Uk fuar Elektroautos uur Bateriien becht. Jen fan di jest wiar di Chevrolet Volt/Opel Ampera, hur ön en Testwain eeđer trii Jaaren di Bateriien jit gur wiar. Öntwesken haa masi firmen bi LG bistelt (GM, Hyundai, Renault, Ford, Volvo, Tesla Motors, VW, Audi en jit muar).

Bateriien fuar Autos (Traktsjoonsbateriien) uur ön fjuur Fabriiken becht:
 Cheongju, Süđern Koreea
 Holland (Michigan), USA
 Nanjing, Kiina
 Kobierzyce, nai bi Breslau, Poolen

Di Fabriik ön Poolen heer soowen Liinien iin ön tau Halen. Jest Liinie fuar Renault, Jaguar en Land Rover; taust en fifst Liinie fuar Audi, Porsche en Daimler; trēr Liinie fuar Standardselen; di fjaart Liinie es fuar di MEB-Platforem fan VW önliar; di Sokst fuar Porsche; di Soowenst fuar di PSA-Ker. 

Aurdat sa fuul Bateriien bistelt waar, heer LG Chem forsaacht, di Produktsjoon tö forbeeteri. Des löp man ek rocht, en sa kām Autos üs di Audi e-tron leeter üt.

 Moderni Werkstofi
LG Chem maaket uk Materiaalien fuar Optik en Elektroonik. Sa uur fuar LCD (Liquid Crystal Displays) uk Omseetingen fan Glees maaket. LG Chem sair salev, dat jü di Wārels Marker fuar Polarisatooren fööret. Sawat es fuar Wiit Kristal-Skirremern nöörig, hur Fiirlukers Monitoori, Laptops, Tablets of Smartphones me becht uur.

Fur Weeter tö renski of wan em fan Seeweeter Drinkweeter maaki wel, jeft et Osmoosi-Membraanen. LG Chem heer 2014 di gurt amerikaansk Firma NanoH2O Inc. aurnomen en becht sok Membraanen sent 2018 uk ön Cheongju, Süđern Koreea. Em snaket diar fan RO (Reverse Osmose)-Membraanen.

Di Twiig fuar di Werkstofi maaket diaraur hen uk Stofi fuar OLED-Displays en Elektrooden-Materiaal fuar Bateriien. 

 Boikemii

Töhop me üđer Firmen fuaral ön Koreea forsjukt LG Chem, uk Fut tö faat.

Futnooten